text: Hun føler sig ikke eftertragtet
  16 marts 2015 kl. 16.06
  I følge en undersøgelse i Jyllands Posten, så er det grå guld en eftertragtet arbejdskraft. Men spørger du dem, så føler mange sig ikke eftertragtede.
  En undersøgelse foretaget af Jyllands-Posten og Danske Bank viser, at antallet af personer med arbejde mellem 55 og 64 år ? det grå guld - steget fra 2007 til i dag.
  Selvom det går fremad med beskæftigelsen for de ældre på arbejdsmarkedet, så er der stadig rigtigt mange ældre, der har svært ved at finde et arbejde.
  Mandag kom Beskæftigelsesminister Henrik Dam Kristensen og beskæftigelsesudvalgsmedlem Jens Ejnar Christensen til Horsens for at tale med medlemmer af seniornetværket.
  Her kunne Henrik Dam Kristensen meddele, at han har besluttet sig for at nedsætte en tænketank, der skal undersøge de ledige seniorers problemer.
  Det synes 58-årige Karin Binder fra Horsens er en god ide. Det på trods af en længere uddannelse som jurist og erfaringer fra detailhandel er hun fortsat arbejdsløs (varighed 45 sek.):
  
  